CELEX: 62013TN0430
Language: da
Date: 2013-08-19 00:00:00
Title: Sag T-430/13 P: Appel iværksat den 19. august 2013 af Det Europæiske Økonomiske og Sociale Udvalg (EØSU) til prøvelse af Personalerettens dom af 26. juni 2013 i sag F-21/12, Achab mod EØSU

9.11.2013   
            
            
               DA
            
            
               Den Europæiske Unions Tidende
            
            
               C 325/38
            
         Appel iværksat den 19. august 2013 af Det Europæiske Økonomiske og Sociale Udvalg (EØSU) til prøvelse af Personalerettens dom af 26. juni 2013 i sag F-21/12, Achab mod EØSU
   (Sag T-430/13 P)
   2013/C 325/63
   Processprog: fransk
   
      Parter
   
   
      Appellant: Det Europæiske Økonomiske og Sociale Udvalg (EØSU) (ved M. Arsène, som befuldmægtiget, bistået af advokaterne D. Waelbroeck og A. Duron)
   
      Den anden part i appelsagen: Mohammed Achab (Bruxelles, Belgien)
   
      Appellantens påstande
   
   
               —
            
            
               Personalerettens dom i sag F-21/12 ophæves, for så vidt som dommen annullerer EØSU’s afgørelse af 9. juni 2011 vedrørende tilbagesøgning af det udlandstillæg, der er udbetalt til Mohammed Achab fra den 1. juli 2010, og pålægger EØSU at bære sine egne omkostninger og at betale halvdelen af sagsøgerens omkostninger i første instans.
            
         
               —
            
            
               Appellanten gives medhold i de påstande, som han nedlagde for Personaleretten, dvs. frifindes.
            
         
               —
            
            
               Appelindstævnte tilpligtes at betale omkostningerne i appelsagen samt de omkostninger, der er afholdt i sagen ved Personaleretten.
            
         
      Anbringender og væsentligste argumenter
   
   Til støtte for appellen har appellanten fremsat fem anbringender.
   
               1)
            
            
               Det første anbringende vedrører retlige fejl, idet Personaleretten med urette fandt, at betingelserne vedrørende tilbagebetaling af det fejlagtigt udbetalte beløb ikke var opfyldt.
            
         
               2)
            
            
               Det andet anbringende vedrører en retlig fejl, idet den appellerede dom bidrager til uberettiget berigelse af sagsøgeren i første instans.
            
         
               3)
            
            
               Det tredje anbringende vedrører et åbenbart urigtigt skøn, idet Personaleretten med urette fandt, at EØSU ikke havde underrettet de ansatte for at henlede deres opmærksomhed på konsekvenserne af meddelelse af statsborgerskab.
            
         
               4)
            
            
               Det fjerde anbringende vedrører en retlig fejl, idet Personaleretten tilsidesatte princippet om, at finansielle bestemmelser skal anvendes strengt, og princippet om, at undtagelsesbestemmelser skal fortolkes indskrænkende og restriktivt.
            
         
               5)
            
            
               Det femte anbringende vedrører en retlig fejl for så vidt angår fordelingen af sagens omkostninger.